U-I-48/21
Natisni
Opravilna št.:
U-I-48/21
Datum odločitve:
3. 5. 2023
ECLI:
ECLI:SI:USRS:2023:U.I.48.21
Akt:
Odloka o kategorizaciji občinskih javnih cest v Občini Lukovica (Uradni vestnik Občine Lukovica, št. 9/11 in 1/20), 5. čl.
Izrek:
Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih javnih cest v Občini Lukovica (Uradni vestnik Občine Lukovica, št. 9/11 in 1/20), kolikor pod zap. št. 159 kategorizira javno pot
"Podpeč 2" (
odsek 735931)
v delu, ki poteka po zemljišču parc. št. 345/3, k. o. Lukovica, se ustavi.
Pobudniki sami nosijo svoje stroške postopka s pobudo.
Evidenčni stavek:
Ustavno sodišče ustavi postopek, če pobudnik umakne pobudo.
Geslo:
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških.
Pravna podlaga:
Člen 25.4.1, 34.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Griša Kersnik, Lukovica, in drugi
Datum vloge:
1. 3. 2021
Vrsta odločitve:
sklep
Vrsta rešitve:
ustavitev, druge rešitve
Dokument:
US33550
Dokument v PDF obliki:
U-I-48-21.pdf
151 KB
Prenesite datoteko
U-I-48/21-10
3. 5. 2023
SKLEP
Ustavno sodišče je v postopku za preizkus pobude
Griše Kersnika, Lukovica, in drugih, ki jih vse zastopa Odvetniška družba Kotar, o. p., d. o. o., Novo mesto
, na seji 3. maja 2023
sklenilo:
1. Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih javnih cest v Občini Lukovica (Uradni vestnik Občine Lukovica, št. 9/11 in 1/20), kolikor pod zap. št. 159 kategorizira javno pot
"Podpeč 2" (
odsek 735931)
v delu, ki poteka po zemljišču parc. št. 345/3, k. o. Lukovica, se ustavi.
2. Pobudniki sami nosijo svoje stroške postopka s pobudo.
OBRAZLOŽITEV
1. Ustavno sodišče je ustavilo postopek za preizkus pobude za začetek postopka za
oceno ustavnosti in zakonitosti 5. člena Odloka o kategorizaciji občinskih javnih cest v Občini Lukovica (v nadaljevanju Odlok), kolikor pod zap. št. 159 kategorizira javno pot "Podpeč 2" (odsek 735931) v delu, ki poteka po zemljišču parc. št. 345/3, k. o. Lukovica, ker so pobudniki z dopisom z dne 5. 4. 2023 umaknili pobudo (1. točka izreka).
2. Pobudniki v dopisu vztrajajo pri zahtevi za povrnitev stroškov, ker je do ponudbe za odkup nepremičnine prišlo šele po vložitvi pobude za začetek postopka za oceno ustavnosti in zakonitosti zoper Odlok, s katerim je Občina Lukovica kljub odločbi Ustavnega sodišča št. U-I-278/10 z dne 6. 7. 2011 (Uradni list RS, št. 60/11, in Uradni vestnik Občine Lukovica, št. 11/11) ponovno kategorizirala javno pot po zemljišču v solasti pobudnikov. Po prvem odstavku 34. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) nosi v postopku pred Ustavnim sodiščem udeleženec svoje stroške, če Ustavno sodišče ne odloči drugače. V obravnavani zadevi ni utemeljenih razlogov za drugačno odločitev. Kot izhaja iz 1. točke izreka tega sklepa, pobudniki s pobudo niso uspeli. Glede na navedeno je Ustavno sodišče sklenilo, kot izhaja iz 2. točke izreka tega sklepa.
3. Ustavno sodišče je sprejelo ta sklep na podlagi prve alineje četrtega odstavka 25. člena in prvega odstavka 34. člena ZUstS v sestavi: predsednik dr. Matej Accetto ter sodnice in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik